সার্ভাইভার সিরিজ (২০১৮)

সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছে,https://prowrestling.net/site/2018/11/18/powells-wwe-survivor-series-2018-kickoff-show-coverage-raw-vs-smackdown-10-team-survivor-series-elimination-match/ যা সার্ভাইভার সিরিজ কালানুক্রমিকের অধীনে প্রচারিত দ্বাত্রিংশ অনুষ্ঠান ছিল। এই অনুষ্ঠানটি ২০১৮ সালের ১৮ই নভেম্বর তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্টেপলস সেন্টারে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে টিম র সার্ভাইভার সিরিজ ম্যাচে টিম স্ম্যাকডাউনকে পরাজিত করেছে। অন্যান্য শীর্ষস্থানীয় ম্যাচে, ব্রক লেজনার চ্যাম্পিয়ন বনাম চ্যাম্পিয়ন ম্যাচে ড্যানিয়েল ব্রায়ানকে এবং আরেক চ্যাম্পিয়ন বনাম চ্যাম্পিয়ন ম্যাচে সেথ রলিন্স শিনসুকে নাকামুরাকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ২০৫ লাইভ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ২০৫ লাইভে প্রদর্শন করা হয়েছে।

পটভূমি
সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।

এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।

২০১৮ সালের এই অনুষ্ঠানটি সার্ভাইভার সিরিজ কালানুক্রমিকের দ্বাত্রিংশ অনুষ্ঠান ছিল, যা ১৮ই নভেম্বর তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্টেপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

ইভোলুশন এ রোন্ডা রাউসি নিকি বেলা কে হারিয়ে তার র ওমেন্স চ্যাম্পিয়নশিপ টাইটেলটি রিটেইন করে। অন্যদিকে ওই ইভেন্টে বেকি লিঞ্চ শার্লট ফ্লেয়ার কে লাস্ট ওমেন স্ট্যান্ডিং ম্যাচে হারিয়ে তার স্ম্যাকডাউন ওমেন্স চ্যাম্পিয়নশিপ টাইটেল রিটেইন করে। সার্ভাইভার সিরিজ উপলক্ষে চ্যাম্পিয়ন বনাম চ্যাম্পিয়ন ম্যাচ সেট করা হয়। নভেম্বর ১২ "র" এর এপিসোডে বেকি এবং স্ম্যাকডাউন নারী রোস্টাররা "র" তে আক্রমণ করে। এবং বেকি রোন্ডা কে "ডিস-আর্ম-হার" লক করে। আক্রমণের সময় নিয়া জ্যাক্স বেকি'র নাকে ঘুষি মারে ফলে বেকি ইঞ্জুরি হয়ে পড়ে। পরবর্তী স্ম্যাকডাউনে বেকি শার্লট কে তার স্থলে ম্যাচের জন্য নির্ধারণ করে।

ক্রাউন জুয়েলে এজে স্টাইলস সামোয়া জোকে হারিয়ে তার ডাব্লিউডাব্লিউই চ্যাম্পিয়নশিপ টাইটেল রিটেইন করে। অন্যদিকে ব্রক লেসনার ব্রোন স্ট্রোমেনকে হারিয়ে নতুন ইউনিভার্সাল চ্যাম্পিয়ন হয়। এর ফলে সার্ভাইভার সিরিজে এজে এবং লেসনার এর ম্যাচ নির্ধারিত হয়ে যায়। যেটিকে গত বছরের ইভেন্টের রিম্যাচ হিসেবে নির্ধারিত হয়। সার্ভাইভার সিরিজের আগের স্ম্যাকডাউনে ড্যানিয়েল ব্রায়ান এজে কে হারিয়ে নতুন ডাব্লিউডাব্লিউই চ্যাম্পিয়ন হয়। ড্যানিয়েল এই ম্যাচে হিল হয়ে যায়। ফলে এজে'র স্থলে সার্ভাইভার সিরিজে ব্রক লেসনারের সাথে ড্যানিয়েলের ম্যাচ সেট হয়।

ক্রাউন জুয়েলের প্রি-শো তে শিনসুকে নাকামুরা রুসেভকে হারিয়ে তার ইউনাইটেড স্টেটস চ্যাম্পিয়নশিপ টাইটেলটি রিটেইন করে। ফলে ইন্টারকন্টিনেন্টাল চ্যাম্পিয়ন সেথ রলিন্স এর সাথে তার একটি ম্যাচ সেট করা হয়।

ক্রাউন জুয়েলে দ্য বার (সিজারো এবং শেইমাস) বিগ শোর সহায়তায় দ্য নিউ ডে (বিগ ই, কফি কিংস্টন, জেভিয়ের উডস) কে হারিয়ে তাদের স্ম্যাকডাউন ট্যাগ টিম চ্যাম্পিয়নশিপ রিটেইন করে। অন্যদিকে এওপি নভেম্বর ৫ "র" এর এপিসোডে সেথ রলিন্স কে হারিয়ে নতুন র ট্যাগ টিম চ্যাম্পিয়ন হয়। তাদের মধ্যে সার্ভাইভার সিরিজে একটি ম্যাচ সেট করা হয়।

সুপার শো ডাউনে বাডি মার্ফি চেডরিক অ্যালেকজান্ডার কে হারিয়ে ক্রুসারওয়েট চ্যাম্পিয়ন হয়। অক্টোবর ৩১ তারিখ ২০৫ লাইভের এপিসোডে মুস্তফা আলী টনি নেসে কে হারিয়ে ক্রুসারওয়েট চ্যাম্পিয়নশিপের জন্য নাম্বার ওয়ান কন্টেনডার নির্বাচিত হয়। তাদের মধ্যে সার্ভাইভার সিরিজে একটি চ্যাম্পিয়নশিপ ম্যাচ সেট করা হয়।

অনুষ্ঠান
+অন্যান্য অনস্ক্রিন ব্যক্তিত্বভূমিকানামইংরেজি ধারাভাষ্যকারমাইকেল কোল (র)কোরি গ্রেভস (র/স্ম্যাকডাউন)রিনি ইয়ং (র)টম ফিলিপস (স্ম্যাকডাউন)ব্রায়ন সেক্সটন (স্ম্যাকডাউন)ভিক জোসেপ (ক্রুসারওয়েট টাইটেল ম্যাচে)নিগেল ম্যাকগিয়ুনিস্ (ক্রুসারওয়েট টাইটেল ম্যাচে)পার্সি ওয়াটসন (ক্রুসারওয়েট টাইটেল ম্যাচে)স্প্যানিশ ধারাভাষ্যকারকার্লোস ক্যাবেরেরামার্সেলো রদ্রিগেজজার্মান ধারাভাষ্যকারকার্সটেন স্কুফারকেলভিন নিরিং ঘোষণাকারীগ্রেগ হ্যামিল্টনজোজোরেফারিডানিলো আনফেবিয়োজেসন এরিসমাইক সিয়োডাজন কনড্যারিক মুররায়ান ট্র্যানরড জাপাতাসাক্ষাতকার গ্রহণকারীচার্লি ক্রইসোপ্রি শো প্যানেলজোনাথন কোচম্যানজেরি লল্যারবেথ ফিনিক্সডেভিড ওতুঙ্গাবুকার টি

প্রাক ম্যাচ
প্রি শো তে ১০-অন-১০ ট্যাগ টিম এলিমিনেশন ম্যাচ অনুষ্ঠিত হয় র এর ট্যাগ টিম (গ্লোরিয়াস গ্যাবল (ববি রুড এবং চাদঁ গ্যাবল) দ্য এসেনশিয়ন (কনর এবং ভিক্টর) লুচা হাউজ পার্টি (কালিস্টো এবং লিন ডোরাডো সাথে গ্রেন মেটালিক) দ্য রিভাইভাল (স্কট ডোসন এবং ড্যাশ উইল্ডার) ও দ্য বি-টিম (কার্টিজ এক্সেল এবং বো ডালাস)) এবং স্ম্যাকডাউনের ট্যাগ টিম (দ্য উসোস (জিমি এবং জে উসো) দ্য নিউ ডে (বিগ ই এবং জেভিয়ের উডস সাথে কফি কিংস্টন) দ্য কোলনস্ (প্রিমো এবং এপিকো) স্যানিটি (এরিক ইয়ং এবং কিলিয়ান ডেন সাথে অ্যালেকজান্ডার উল্ফ) ও দ্য ক্লাব (লুক গ্যালোস এবং কার্ল অ্যান্ডারসন)) এর মধ্যে। ম্যাচের মাঝখানে কালিস্টো ইঞ্জুরি হয়ে পড়লে রেফারি মেটালিককে খেলার অনুমতি দেয়। শেষ দিকে ড্যাশ উইল্ডার কে "উসোস স্প্ল্যাশ" দিয়ে ম্যাচে লন সার্ভাইভার হয় দ্য উসোস।

ব্যাকস্টেজে নাটালিয়া এবং রুবি রিওট এর মধ্যে ব্রল হয় যার ফলে টিম র ওমেন্স এর ক্যাপ্টেন অ্যালেক্সা ব্লিস তাদের জায়গায় সাশা ব্যাংকস এবং বেইলি কে টিমে অন্তর্ভুক্ত করে।

মূল ম্যাচ
মূল পে-পার-ভিউ শুরু হয় ওমেন্স টিম র (নিয়া জ্যাক্স, তামিনা, মিকি জেমস, সাশা ব্যাংকস এবং বেইলি) এবং ওমেন্স টিম স্ম্যাকডাউন (নাওমি, কারমেলা, আসুকা, সোনিয়া ডেভিল এবং ম্যান্ডি রোজ) 
এর ৫-অন-৫ সার্ভাইভার সিরিজ এলিমিনেশন ট্যাগ টিম ম্যাচ দিয়ে। শেষদিকে নিয়া জ্যাক্স আসুকা'র উপর তিনটি "লেগ ড্রপ" দিয়ে তাকে এলিমিনেট করে দেয়। এবং জ্যাক্স টিম র এর পক্ষে সোল সার্ভাইভার হয়ে যায়। টিম র এর স্কোর ১-০ করে।

ব্যাকস্টেজে র কমিশনার স্টেফনি ম্যাকম্যান এবং এক্টিং জেনারেল ম্যানেজার ব্যারন করবিন তাদের জয় উদ্‌যাপন করে। স্টেফনি বলে যদি র স্ম্যাকডাউন কে ধুয়ে দেয় তাহলে সে করবিন কে স্থায়ী জেনারেল ম্যানেজার করার চিন্তা ভাবনা করবে।

পরবর্তী ম্যাচে র এর ইন্টারকন্টিনেন্টাল চ্যাম্পিয়ন সেথ রলিন্স স্ম্যাকডাউনের ইউনাইটেড স্টেটস চ্যাম্পিয়ন শিনসুকে নাকামুরার মুখোমুখি হয়। ম্যাচে রলিন্স নাকামুরার উপর তিনটি "সুইসাইড ডাইভ" এবং "স্প্রিংবোর্ড ক্লথসলাইন" হিট করে পিন করতে যায় কিন্তু নিয়ারফল হয়। রলিন্স "রিপকর্ড নি" হিট করে কিন্তু নিয়ারফল হয়। নাকামুরা "কিনশাশা" হিট করে কিন্তু নিয়ারফল হয়। শেষে রলিন্স "দ্য স্টম্প" হিট করে ম্যাচ জিতে এবং র এর স্কোর ২-০ হয়।

এরপরের ম্যাচ হয় র ট্যাগ টিম চ্যাম্পিয়ন এওপি (রেজর এবং একাম) (সাথে ড্র্যাক ম্যাভরিক) আর স্ম্যাকডাউন ট্যাগ টিম চ্যাম্পিয়ন দ্য বার (শেইমাস এবং সিজারো) (সাথে বিগ শো) এর মধ্যে। ম্যাচের একপর্যায়ে শেইমাস রেজর কে "ব্রগ কিক" হিট করে পিন করতে গেলে ড্র্যাক রেজরের পা দড়িতে রেখে পিন ব্রেক করে। তখন সিজারো ড্র্যাকের পিছনে দৌড়ায়। ড্র্যাক দৌড়াতে গেলে বিগ শো'র সামনে পড়ে। তখন বিগ শো ড্র্যাক গলা ধরে তাকে রিং এপ্রোনে ঝুলিয়ে রাখে কিন্তু ছেড়ে দেয় যখন ড্র্যাক তার প্যান্ট ভিজিয়ে ফেলে। এই বিভ্রান্তির সুযোগে রেজর এবং একাম শেইমাস কে "নেকব্রেকার/পাওয়ারবম্ব কম্বো" দিয়ে ম্যাচ জিতে নেয়। এবং র এর স্কোর ৩-০ হয়।

এরপর ইভেন্টটির একমাত্র টাইটেল ম্যাচ হয় বাডি মার্ফি এবং মুস্তফা আলীর মধ্যে। যেখানে বাডি মার্ফি তার ক্রুসারওয়েট চ্যাম্পিয়নশিপ ডিফেন্স করে। শেষ দিকে মুস্তফা আলীর উপর "মার্ফি ল" হিট করে ম্যাচ জিতে তার টাইটেল রিটেইন করে বাডি মার্ফি।

পঞ্চম ম্যাচ অনু্ষ্ঠিত হয় পুরুষ টিম র (ড্রিউ ম্যাকেন্টায়ার, ফিন ব্যালর, ডল্ফ জিগলার, ব্রোন স্ট্রোমেন এবং ববি লাশলি) (সাথে লিও রাশ) এবং টিম স্ম্যাকডাউন (জেফ হার্ডি, দ্য মিজ, শেন ম্যাকম্যান, সামোয়া জো এবং রে মিস্টারিও) এর মধ্যে ৫-অন-৫ সার্ভাইভার সিরিজ এলিমিনেশন ট্যাগ টিম ম্যাচ। সবশেষে শেন কে "রানিং পাওয়ারস্ল্যাম" হিট করে এলিমিনেট করে টিম র এর পক্ষে জয় আনে। ম্যাকেন্টায়ার, ল্যাশলি, স্ট্রোমেন সোল সার্ভাইভার হয়। এবং র এর স্কোর ৪-০ করে। ম্যাচ শেষে করবিন এসে স্ট্রোমেন কে মারে এবং ল্যাশলি ও ম্যাকেন্টায়ার এর সাথে চলে যায়।

ব্যাকস্টেজে চার্লি কারুসো সেথ রলিন্স এর থেকে সাক্ষাতকার নেয়ার সময় রলিন্স কে জানায় সে তার ইন্টারকন্টিনেন্টাল চ্যাম্পিয়নশিপ টিএলসি:টেবি, ল্যাডার এবং চেয়ার এ ডীন অ্যামব্রোস এর সাথে ডিফেন্স করবে।

এরপরের ম্যাচে র ওমেন্স চ্যাম্পিয়ন রোন্ডা রাউসি স্ম্যাকডাউনের শার্লট ফ্লেয়ার এর মুখোমুখি হয়। ম্যাচের একপর্যায়ে রোন্ডা রিং সাইডে শার্লট কে মারতে গেলে শার্লট তাকে কেন্ডো স্টিক দিয়ে মারে। এবং ম্যাচটি ডিসকোয়ালিফিকেশন এর মাধ্যমে জিতে রোন্ডা। এবং র এর স্কোর ৫-০ হয়। ম্যাচ শেষে শার্লট রোন্ডা কে আবার কেন্ডো স্টিক দিয়ে মারে এবং হিল হয়ে যায়। ফ্লেয়ার রিংয়ে গিয়ে রোন্ডা কে চেয়ারের উপর "ন্যাচারাল সিলেকশন" হিট করে। ব্যাকস্টেজে যাওয়ার পূর্বে শার্লট রোন্ডার মাথা চেয়ারে ঢুকিয়ে "স্টম্প" দেয়।

 প্রধান ম্যাচ 
মেইন ইভেন্টে র এর ইউনিভার্সাল চ্যাম্পিয়ন্স ব্রক লেসনার (সাথে পল হেইম্যান) মুখোমুখি হয় স্ম্যাকডাউনের ডাব্লিউডাব্লিউই চ্যাম্পিয়ন ড্যানিয়েল ব্রায়ান এর সাথে। ম্যাচের শুরুতে লেসনার ব্রায়ান কে বেশ কয়েকটি সুপ্লেক্স দেয় এবং "এফ-৫" হিট করে। পিন করতে গেলে ২য় কাউন্টে লেসনার ইচ্ছে করে পিন ব্রেক করে। লেসনার তাকে আরেকটি "এফ-৫" দিতে গেলে তা ভুলে রেফারির গায়ে লাগে। ব্রায়ান তখন লেসনারকে একটি "লো ব্লো" দিয়ে "রানিং নি" হিট করে। কিন্তু নিয়ারফল হয়। ব্রায়ান লেসনারের হাঁটুতে বারবার আঘাত করতে থাকে। রিংয়ের বাইরে ব্রায়ান "নি স্ল্যাম" দেয়। রিংয়ে আসলে লেসনার ব্রায়ান কে "এফ-৫" দেয়ার চেষ্টা করে কিন্তু পারে না। তখন ব্রায়ান তাকে "ইয়েস লক" হোল্ড করে। লেসনার তা থেকে মুক্ত হতে সক্ষম হয়। ব্রায়ান তখন সাবমিশন "ট্রায়াংগেল" প্রয়োগ করে কিন্তু লেসনার তা কাউন্টার করে "এফ-৫" হিট করে এবং ম্যাচ জিতে। এর মাধ্যমে র এর স্কোর ৬-০ হয়।

 অ্যান্জো অ্যামোরের দূর্ঘটনা 
এওপি এবং দ্য বার এর ম্যাচের সময় এরেনা তে ছদ্মবেশে উপস্থিত ছিল ডাব্লিউডাব্লিউইর এর সাবেক কুস্তিগির অ্যান্জো অ্যামোরে। ঘটনাটি জানাজানি হলে সে তার পরচুলা খুলে ফেলে এবং চেয়ার এর উপর লাফালাফি ও গান গেয়ে সিন ক্রিয়েট করার চেষ্টা করে। ডাব্লিউডাব্লিউই কর্তৃপক্ষ ঘটনাটি জানতে পারলে তাকে নিরাপত্তা কর্মীদের দ্বারা বের করে দেয়া হয়। এবং স্টেপলস এরেনা থেকে সাময়িক ভাবে নিষিদ্ধ করা হয়।

ঘটনাটি ঘটেছিল তার নতুন অ্যালবাম বেবি পার্ট. ১: হ্যাপি বার্থডে প্রকাশের কয়েক ঘণ্টা পর। ভিডিওটিতে তার সাবেক প্রেমিকা এবং বর্তমান ডাব্লিউডাব্লিউই এর নারী কুস্তিগির লিভ মরগানও ছিল।

 ফলাফল 

ট্যাগ টিম এলিমিনেশন ম্যাচ
দল

 – র
 – স্ম্যাকডাউন

কুস্তিগিরসময়  দ্য কোলনস ড্যাশ ওয়াইল্ডার পিনফল৩:১০  দ্য বি-টিম কার্ল অ্যান্ডারসন পিনফল৫:০০  স্যানিটি  ববি রুড পিনফল৬:৩০  দ্য অ্যাসেনশন বিগ ই পিনফল৮:৫০  লুক গ্যালোস এবং কার্ল অ্যান্ডারসন গ্র্যান ম্যাটালিক পিনফল১০:৪০  লুচা হাউস পার্টি জে উসো পিনফল১১:৫৫  ববি রুড এবং চ্যাড গ্যাবল বিগ ই পিনফল১৮:৩০  দ্য নিউ ডে ড্যাশ ওয়াইল্ডার পিনফল১৯:৫০  দ্য রিভাইভাল জিমি উসো পিনফল২২:২০  দ্য উসোস (জিমি উসো এবং জে উসো) (টিম স্ম্যাকডাউন)

নারীদের এলিমিনেশন ম্যাচ
দল

 – র
 – স্ম্যাকডাউন

কুস্তিগিরসময়  ন্যাওমি তামিনা পিনফল১:২০  তামিনা  কারমেলা পিনফল১:৩০  মিকি জেমস ম্যান্ডি রোজ পিনফল৬:৫০  কারমেলা বেইলি পিনফল৮:২০  ম্যান্ডি রোজ সাশা ব্যাংকস সাবমিশন৯:৫৫  বেইলি  কাউন্টআউট ১৪:৪৫  সোনিয়া ডেভিল  কাউন্টআউট ১৪:৪৫  সাশা ব্যাংকস আসকা সাবমিশন১৮:১০  আসকা নিয়া জ্যাক্স পিনফল১৮:৫০  নিয়া জ্যাক্স (টিম র)

পুরুষদের এলিমিনেশন ম্যাচ
দল

 – র
 – স্ম্যাকডাউন

কুস্তিগিরসময়  সামোয়া জো ড্রু ম্যাকইন্টায়ার পিনফল০:৩৫  ফিন ব্যালর রে মিস্টেরিও পিনফল১২:১০  ডলফ জিগলার শেন ম্যাকম্যান পিনফল১৮:১০  জেফ হার্ডি ব্রোন স্ট্রোম্যান পিনফল২০:৪৫  রে মিস্টেরিও ব্রোন স্ট্রোম্যান পিনফল২১:১০  দ্য মিজ ব্রোন স্ট্রোম্যান পিনফল২২:২৫  শেন ম্যাকম্যান ব্রোন স্ট্রোম্যান পিনফল২৪:০০  ব্রোন স্ট্রোম্যান, ড্রু ম্যাকইন্টায়ার এবং ববি লাশলি (টিম র)

 রেটিং 
ডেভ ম্যাল্টজার এই ইভেন্টটিকে রেটিং দিয়েছে। যেখানে সে মেইন ইভেন্টকে ৪.৫★ দিয়েছে। এছাড়াও মুস্তফা আলী এবং বাডি মার্ফি এবং রোন্ডা রাউসি আর শার্লট ফ্লেয়ার এর ম্যাচটি তার দ্বারা প্রশংসিত হয়েছে। সে এই দুইটি ম্যাচকে যথাক্রমে ৪★ এবং ৪.২৫★ রেটিং দিয়েছে। পুরুষ এবং নারী এলিমিনেশন ম্যাচ দুটি ৩.৭৫★ এবং ২.৭৫★ পেয়েছে। সেথ রলিন্স এবং শিনসুকে নাকামুরার ম্যাচটি ৩.৭৫★ পেয়েছে। আর প্রাক শো তে হওয়া ম্যাচকে তিনি ৩.৫★ দিয়েছেন।

নোট

তথ্যসূত্র

বহিঃসংযোগ


২০১৮
টেমপ্লেটঅনুষ্ঠান
সার্ভাইভার সিরিজ
বিষয়শ্রেণী:নভেম্বর ২০১৮-এ মার্কিন যুক্তরাষ্ট্রে ঘটনা
বিষয়শ্রেণী:২০১৮-এ ক্যালিফোর্নিয়া
বিষয়শ্রেণী:ক্যালিফোর্নিয়ায় ঘটনা
বিষয়শ্রেণী:লস অ্যাঞ্জেলেসে পেশাদার কুস্তি